今天（12日）母親節，群星在社交平台洗版貼相慶祝。幾位星級靚媽包括楊茜堯﹑李嘉欣﹑李亞男﹑謝安琪（Kay）和陳敏之等，在社交平台貼出和仔女合照慶祝。
Kay先在臉上畫了半個心，然後印落囡囡張靖的面上，接着兩母女面貼面合照便呈現了心心圖案，Kay寫道：「個心心好似畫得唔夠尖，變咗一個肥卜卜心﹐都唔緊要啦，肥啲好福氣。Kakaball仲發揮創意，將我金像獎場刊造型，再自己加咗啲幾何元素，畫咗一幅好有型嘅畫俾我呀﹗一返嚟就攬住我送俾我，真係甜甜甜到入心。祝大家母親節快樂﹗記得每日都錫晒媽咪啊。」
楊茜堯則跟仔女和兩位母親大人慶祝，並收到仔女自製的母親節禮物：「沒有在行程中的母親節節目，帶着兩隻馬騮仔和兩位母親大人飲茶，食完來個影相環節。祝大家母親節快樂 #家姐和細佬哥親手整的母親節禮物 #小小禮物大大感動。」
李嘉欣貼出短片，片中全是她和13歲兒子許建彤的溫馨片中，記錄兒子由BB到小男孩到現時13歲的成長過程，畫面溫馨。
李亞男和王祖藍婚後育有兩女，兩女兒送花給媽咪，祖藍亦替老婆戴上后冠，然後一家四口擁作一團合照。